Mestská časť Bratislava - Nové Mesto

Materiál na rokovanie
Miestneho zastupiteľstva
dňa 11.02.2014

Návrh na schválenie prípadu osobitného zreteľa 
týkajúceho sa prenájmu pozemku registra „C“ KN v k.ú. Vinohrady: 
parc. č. 7208/1 – zastavané plochy a nádvoria o celkovej výmere 94 m2 ,
zapísaného na LV č. 3673
pre Ústredný kontrolný a skúšobný ústav poľnohospodársky v Bratislave, so sídlom Matúškova 21, 833 16  Bratislava, IČO:  00156582

Predkladá: 					Materiál obsahuje:                                                                      Ing. Ľudovít Kollárik                         	1. návrh uznesenia  
prednosta MÚ BNM				2. dôvodovú správu
3. výzva na podpis NZ
4 stanovisko ÚKSUP; mailová komunikácia
5. Výpis ŠRO SR k spoločnosti Ústredný 
kontrolný a skúšobný ústav poľnohosp. v 
Bratislave
6. Výpisy z LV č. 36 84 a 3673
5. Informatívna mapka 
6. Znalecký posudok

Spracovateľ:                                  					Stanovisko právnej
JUDr. František Chamula						skupiny:                        referent oddelenia PPaSM		   		                        	
MČ Bratislava – Nové Mesto

Stanovisko finančnej skupiny:

					
Na rokovanie prizvať:
- spracovateľa
- Mgr. Mariannu Moravcovú Tomčíkovú   		                        		
poverenú vedením oddelenia podnikateľského,
právneho a správy majetku                        

február 2014

Návrh uznesenia:

Miestne zastupiteľstvo mestskej časti Bratislava - Nové Mesto

s c h v a ľ u j e

prenájom  pozemku registra „C“ KN parc. č. 7208/1 – zastavané plochy a nádvoria o celkovej výmere 94 m2, ktorý je evidovaný na liste vlastníctva č. 3673 v katastrálnom území Vinohrady; ktorý má Mestská časť Bratislava – Nové Mesto zverený od vlastníka pozemku Hlavného mesta SR Bratislavy, na základe protokolu č. 63/1991 zo dňa 30.9.1991 

; pre Ústredný kontrolný a skúšobný ústav poľnohospodársky so sídlom Matúškova 21, 833 16  Bratislava, IČO: 00 156 582 na dobu určitú, a to odo dňa účinnosti nájomnej zmluvy do 31.12.2014

; ako prípad hodný osobitného zreteľa v súlade s ust. § 9a ods. 9 písm. c) zákona                     č. 138/1991 Zb. o majetku obcí v znení neskorších predpisov z    d ô v o d u,   že na predmetnej parcele sa nachádza stavba - čiastočne obývaný poľnohospodársky objekt, súp. číslo 3525, vedená na LV č. 3684, ktorá je vo vlastníctve Slovenskej republiky a v správe Ústredného kontrolného a skúšobného ústavu poľnohospodárskeho – štátnej rozpočtovej organizácie; pozemok nie je využívaný na komerčné účely a výnos z jeho užívania nedosahuje ani polovicu navrhovanej ceny nájmu

a to za nájomné

spolu vo výške 926,28 €/94 m²/ rok 

za podmienok:
1.	Ústredný kontrolný a skúšobný ústav poľnohospodársky so sídlom Matúškova 21,  833 16 Bratislava, IČO: 00 156 582 uhradí nájomné za dva roky spätne z dôvodu užívania predmetného pozemku
2.	Nájomná zmluva bude s nájomcom podpísaná v lehote do 30 dní od schválenia tohto uznesenia v Miestnom zastupiteľstve mestskej časti Bratislava – Nové Mesto. V prípade, že nájomná zmluva nebude nájomcom v uvedenom termíne podpísaná, toto uznesenie stráca platnosť.

a)  bez pripomienok

b)  s pripomienkami

Dôvodová správa:

Predmet nájmu:          prenájom pozemku registra „C“ KN v k.ú. Vinohrady, parc. č. 
                                     7208/1 – zastavané plochy a nádvoria o celkovej výmere 94 m2, 
                                      vedenom na LV č. 3673, ktorý má Mestská časť Bratislava – Nové 
                                      Mesto zverený od  vlastníka pozemku Hlavného mesta SR Bratislavy, 
                                      na základe protokolu  č. 63/1991 zo dňa 30.9.1991

Účel nájmu:                 využitie parcely, ako zastavanej plochy na ktorej je postavená 
                                      čiastočne obývaná poľnohospodárska nehnuteľnosť súp. číslo 3525 vo 
                                      vlastníctve  Ústredného kontrolného a skúšobného ústavu 
                                      poľnohospodárskeho v Bratislave zapísaná na LV č. 3684.

Doba nájmu:               doba určitá – od účinnosti nájomnej zmluvy do 31.12.2014 

Výška nájomného:	  spolu vo výške 926,28 € / rok 
(celkovo 4 % z trhovej hodnoty nehnuteľnosti, t. j. zo sumy 23 156,90 €)

Skutkový stav:	Ústredný kontrolný a skúšobný ústav poľnohospodársky je rozpočtovou organizáciou, ktorá ma vo vlastníctve stavbu súp. číslo 3525 postavenú na cudzom pozemku. 
                                      Stavba je v značne schátralom stave a spoločnosť pripravuje v r. 2014 jej odpredaj prípadnému záujemcovi ako odpredaj nadbytočného majetku.
	V priebehu r. 2013, po zistení, že na nám zverenom pozemku je postavená cudzia stavba, bola spoločnosť vyzvaná k podpisu nájomnej zmluvy. Zo strany MČ Bratislava – Nové Mesto boli vykonané neodkladné administratívne úkony s cieľom určiť primeranú výšku nájomného. Tá bola MČ pôvodne stanovená na základe Znaleckého posudku č. 284/2013 znalca z odboru stavebníctvo Ing. Vinklera, na čiastku 1.500,00 € ročne, t. j. vo výške nájomného 6,5% trhovej hodnoty nehnuteľnosti.
	Takto stanovená výška nájomného bola pre Ústredný kontrolný a skúšobný ústav poľnohospodársky neakceptovateľná, z dôvodu jednak, že sa jedná o štátnu rozpočtovú organizáciu a ďalej, že prenajatý pozemok nie je využívaný na komerčné účely a výnos z jeho užívania nedosahuje ani polovicu nami navrhovanej výšky nájomného, preto Ústredný kontrolný a skúšobný ústav poľnohospodársky požiadal o zníženie výšky nájomného na 4% trhovej ceny nehnuteľnosti, t.j. na čiastku 926,28 € ročne. Táto požiadavka bola zo strany MČ Bratislava – Nové Mesto, po                                                     zvážení všetkých vyššie uvedených okolností akceptovaná. 
	Finančná komisia navrhla žiadať úhradu nájomného za užívanie vyššie citovaného pozemku spätne za dva roky. Táto pripomienky je spracovateľom zapracovaná do návrhu uznesenia (podmienka č. 1).
                                      S prihliadnutím ku všetkým skutočnostiam navrhujeme pristúpiť                                                     k podpisu nájomnej zmluvy za podmienky, že nájomná zmluva bude                                                     nájomcom podpísaná v lehote do 30 dní od schválenia uznesenia                                                     v Miestnom zastupiteľstve. V prípade, že nájomná zmluva nebude                                                     nájomcom v uvedenom termíne podpísaná, uznesenie stráca platnosť (podmienka č. 2).
             
             Nájom pozemku je možný z pohľadu osobitného zreteľa v zmysle ustanovení § 9a ods. 9 písm. c), Zákona č. 138/1991 Zb. o majetku obcí v platnom znení, kde je stanovené, že: 

„Ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem
               a) hnuteľnej veci vo vlastníctve obce, ktorej zostatková cena je nižšia ako 3 500 eur,
               b) nájmu majetku obce, ktorého trvanie s tým istým nájomcom  neprekročí desať dní v  
                   kalendárnom mesiaci,
               c) pri nájmoch majetku obce z dôvodu hodného osobitného zreteľa, o  ktorých obecné 
                   zastupiteľstvo rozhodne trojpätinovou väčšinou  všetkých poslancov, pričom osobitný 
                   zreteľ  musí byť zdôvodnený;  zámer prenajať majetok týmto spôsobom je obec povinná 
                   zverejniť  najmenej 15 dní pred schvaľovaním nájmu obecným zastupiteľstvom na 
                   svojej úradnej tabuli a na svojej internetovej stránke, ak ju má obec  zriadenú, pričom 
                   tento zámer musí  byť  zverejnený počas celej tejto doby“.

Ustanovenie § 9a ods. 9 písm. c) zákona o majetku obcí umožňuje obciam reagovať na špecifické situácie v súvislosti s prenechávaním majetku do nájmu a v týchto odôvodnených prípadoch nemusí obec postupovať podľa § 9a odseku 1 až 3 zákona o majetku obcí a nemusí vyžadovať ani trhové nájomné. Prípady hodné osobitného zreteľa zákon nekonkretizuje, je v pôsobnosti obecného zastupiteľstva rozhodnúť trojpätinovou väčšinou prítomných poslancov, v ktorých prípadoch uplatní tento postup.